open-index/open-wikipedia-markdown huggingface dataset:
אולה סלנס

**אולה כריסטיאן סלנס **(בנורווגית: **Ole Kristian Selnæs**; נולד ב-7 ביולי 1994) הוא כדורגלן נורווגי שמשחק בקבוצת הכדורגל רוזנבורג מליגת העל הנורווגית  בתפקיד קשר הגנתי. הוא בנו של שוער רוזנבורג לשעבר, איוואר סלנס.

## קריירת מועדונים
### קריירה מוקדמת
הוא נולד בטרונדהיים, אבל חי בלילסטרום כאשר אביו איוואר מונה למאמן הראשי של מועדון סקייטן והיה משחק במחלקת הנוער של אותו מועדון. משפחתו מאוחר יותר חזרה לטרונדהיים והוא הצטרף קבוצת סוורסבורג.

### רוזנבורג
כאשר הצטרף לרוזנבורג ב-2009, הוא בלט בבעיטות רגל שמאל המדויקות שלו, מה שאיפשר לו להתפתח בתור קשר הגנתי.

ב-2011, הוא היה מעורב בזכייה של רוזנבורג באליפות הלאומית לנוער למרות שעדיין בקושי היה ידוע מחוץ למועדון, הוא כבר היה מוכר בתוך הקבוצה כחלק אינטגרלי ממנה בתחילת עונת 2012. הוא תוגמל על פתיחת העונה המרשימה שלו כאשר ב-25 במרץ, הוא חתם על חוזה מקצועי עם המועדון.

הוא התחיל את העונה כגיבוי לצמד הקשרים מוחמד אוול עיסא ומרקוס הנריקסן, אבל עד מהרה הפך לבחירה הראשונה ליד הנריקסן. הופעת הבכורה המקצועית שלו בקבוצה הבוגרת היה נגד לילסטרום ב-1 אפריל 2012, כאשר עלה להחליף את עיסא. בשבוע שלאחר מכן, הוא עלה לראשונה בהרכב הפותח במשחק הבית נגד סוגנדל.

אחרי ארבעה משחקי ליגה הוא אוזכר בתור הכישרון הגדול ביותר בסקנדינביה על ידי אתר האינטרנט *scan-scout.com*, מה שלא הפתיע את מאמן רוזנבורג יאן יונסון שאמר ש"הוא התפתח מהר מאוד, אבל אני לא מופתע."

סלנס הפך לשחקן הרכב קבוע ברוזנבורג במהלך המחצית הראשונה של עונת 2012, אבל לאחר מכן איבד את מקומו עקב פציעה. לאחר התאוששותו, רוזנבורג רכשה את טארק אל-יונסי, כריסטיאן גמבואה וג'יימי אלאס וסיכויו של סלנס לבלוט שוב הוגבלו. אבל הוא הצהיר בריאיון לרשת NRK בספטמבר 2012 כי "אני רק בן 19 ויש לי שפע של זמן, נעבוד קשה כדי לקבל יותר הזדמנויות עבור הקבוצה הבוגרת".

### סנט אטיין
סלנס חתם בסנט אטיין לשנתיים ב-31 בינואר 2016. הוא שיחק במועדון הצרפתי שלוש עונות.

## קריירה בנבחרת
סלנס ייצג את המדינה בנבחרת עד גיל 16 ובנבחרת נורווגיה עד גיל 21.

נכון למאי 2020, הוא עשה 32 הופעות במדי הנבחרת הבוגרת.

## משפחתו
אביו איוואר סלנס היה שוער כדורגל ברוזנבורג. אחיו, אריק כריסטופר סלנס הוא מאמן באחת מקבוצות הליגה השלישית בנורווגיה.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:טרונדהיים: כדורגלנים
קטגוריה:כדורגלני רוזנבורג
קטגוריה:כדורגלני סנט אטיין
קטגוריה:כדורגלני שנג'ן
קטגוריה:כדורגלני חביי צ'יינה פורצ'ן
קטגוריה:כדורגלני פ.צ. ציריך
קטגוריה:כדורגלני נבחרת נורווגיה
קטגוריה:נורווגים שנולדו ב-1994
פסגת פייפ

**פסגת פָּיִיפּ** (באנגלית: **Pipe Peak**; מילולית: "פסגת הצינור") היא פסגה בולטת בפסגות פאונדרז, ברכס הריטג' בארץ אלזוורת' שבאנטארקטיקה.

גובהה של הפסגה 1,720 מטרים מעל פני הים.

הפסגה מצויה 2.8 קילומטרים צפונית לפסגת מאטניי.

## היסטוריה
### מקור השם

שמה של הפסגה ניתן לה על ידי חברי משלחת המחקר הגאולוגית של אוניברסיטת מינסוטה אשר חקרו את האזור בין השנים 1963–1964.

הפסגה נקראת בשם זה כי מצאו עליה צינור (באנגלית: "pipe" – "פייפ") שנשכח על ידי חוקרים של הפסגה.

## לקריאה נוספת

• International Symposium on Antarctic Earth Sciences 5th : 1987 : Cambridge, England, **[https://books.google.co.il/books?id=D0zjDidZnO4C&pg=PA257&lpg=PA257&dq=%22Pipe+Peak%22+antarctica&source=bl&ots=8kYw-a2pMR&sig=PfNh6XVXI2Eh6YVkHBn-2Cr2cO4&hl=en&sa=X&ved=2ahUKEwi9iPfR5s_fAhUK-6QKHXwKCIYQ6AEwC3oECAkQAQ#v=onepage&q=%22Pipe%20Peak%22%20antarctica&f=false Geological Evolution of Antarctica]**, PP 257-258

## קישורים חיצוניים
* פסגת פייפ באתר הסקר הגאולוגי של ארצות הברית
* תצלום לוויין של אזור פסגת פייפ
* פסגת פייפ באתר הגאזט האנטארקטי של ממשלת אוסטרליה
* פסגת פייפ באתר הגאזט האנטארקטי המשווה SCAR של ממשלת אוסטרליה

## הערות שוליים

פייפ
בוסקרוד

**בוסקרוד** (בנורווגית: **Buskerud**) הוא מחוז לשעבר בנורווגיה. למחוז גבול משותף עם המחוזות אקרסהוס, אוסלו, אופלנד, סון או פיורנה, הורדלנד, טלמרק ווסטפול. בוסקרוד הוא המחוז ה-12 הגדול ביותר במדינה. מנהל המחוז נמצא בדראמן. בוסקרוד מוזגה עם אקרסהוס ו-אסטפול למחוז ויקן ב-1 בינואר 2020.

כיום, החקלאות, העץ, טחנות עיסת עץ ותעשיות קשורות אחרות הן הפעילות הכלכלית העיקרית של המחוז; כוח הידרואלקטרי רב מיוצר על ידי נהרות בגנה (בגנלבה) וחולות (רנדסלבה). לבוסקרוד יש גם אזור מיוער גדול. הכנסה משמעותית נגזרת מתעשיות הייטק הממוקמות בקונגסברג. הכנסות משמעותיות אחרות מגיעות מאזורי הבקתה בצפון בוסקרוד.

החלק המערבי של בוסקרוד היה רמה הררית עם עמקים מיוערים ושטחי מרעה עשביים גבוהים; חלקו המזרחי מכיל אגן שפלה עם אגמים ונחלים רבים.

המקור של שם המחוז אינו ברור.

## קישורים חיצוניים

* 

קטגוריה:נורווגיה: מחוזות לשעבר
הנסיך אאוג'ניו, דוכס ג'נובה

**הנסיך אאוג'ניו, דוכס ג'נובה** (באיטלקית: **Eugenio di Savoia-Genova**; 13 במרץ 1906 – 8 בדצמבר 1996) היה חבר בית סבויה, דוכס אנקונה, ולאחר מכן דוכס ג'נובה החמישי והאחרון.

## ביוגרפיה
הנסיך אאוג'ניו נולד ב-13 במרץ 1906 בטורינו, והיה בנם הצעיר של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד, ועם לידתו הוא קיבל את התואר דוכס אנקונה.

ב-29 באוקטובר 1938 התחתן אאוג'ניו בארמון נימפנבורג במינכן, גרמניה, עם לוצ'יה, נסיכת בורבון-שתי הסיציליות, בתם של הנסיך פרדיננדו פיו, דוכס קלבריה ומריה לודוויגה תרזיה, נסיכת בוואריה. החתן והכלה היו בני דודים מדרגה שנייה וצאצאים של לודוויג הראשון, מלך בוואריה. לאאוג'ניו ולוצ'יה נולדה בת אחת:

* מריה איזבלה, נסיכת סבויה-ג'נובה (נולדה ב-1943), התחתנה עם אלברטו פריאולי.

לאחר ביטול המונרכיה באיטליה בשנת 1946, הנסיך אאוג'ניו ומשפחתו עברו להתגורר בברזיל שם הוא ניהל חווה. עם מותו ב-8 בדצמבר 1996, נכחד הקו הזכרי של בית סבויה-ג'נובה ענף של בית סבויה. בשנת 2006, האפר של אוג'ניו ואשתו הועבר לקבורה ליד טורינו.

## אילן יוחסין

## קישורים חיצוניים

## הערות שוליים

קטגוריה:בית סבויה
קטגוריה:איטלקים שנולדו ב-1906
קטגוריה:איטלקים שנפטרו ב-1996
דוכס ג'נובה

**דוכס ג'נובה** היה תואר אצולה איטלקי, שהיה כפוף למלך סרדיניה. התואר הוענק לראשונה בשנת 1815 לנסיך קרלו פליצ'ה מסבויה, אשר הפך למלך סרדיניה בשנת 1821.

עם מותו של המלך קרלו פליצ'ה בשנת 1831, ניתן התואר לנסיך פרדיננדו, בנו השני של קרלו אלברטו, מלך סרדיניה. התואר נכחד בשנת 1996, בעקבות מותו של הנסיך אוג'ניו, דוכס ג'נובה, נינו של המלך קרלו אלברטו, ללא בנים.

## רשימת דוכסי ג'נובה

## קישורים חיצוניים

קטגוריה:בית סבויה
יהודה וישליצקי

**יהודה וישליצקי** (נולד ב-7 בנובמבר 1993) שימש לוחם שריון במבצע צוק איתן. וישליצקי עוטר בצל"ש הרמטכ"ל על דבקות במשימה, אחריות ורעות במהלך קרב שג'אעייה.

## ביוגרפיה
יהודה וישליצקי נולד בירושלים לרב אלישע וישליצקי, מרבני הציונות הדתית.

בשנת 2013 התגייס לצה"ל ושירת בחיל השריון לאחר סיום ההכשרה שובץ כטען-קשר בפלוגה כ' (כפיר) בגדוד 71 בחטיבה 188, מתגורר כיום בקיבוץ מירב שברכס הגלבוע.

### מבצע צוק איתן
ב-20 ביולי 2014 לחם וישליצקי כאיש צוות בטנק מפקד המחלקה בסמוך לשכונת שג'אעייה. לאחר פציעת מפקדו מילא את מקומו כמפקד טנק תוך שהוא ממשיך לתפקד כטען-קשר ולחם בקרב שג'אעייה עד להגעת קצין מחליף. בשל כך הוענק לו צל"ש הרמטכ"ל על ידי רב-אלוף בני גנץ.

## קישורים חיצוניים
* 
* 

## הערות שוליים

קטגוריה:מעוטרי צל"ש הרמטכ"ל במבצע צוק איתן
קטגוריה:חיילי חטיבה 188
קטגוריה:ירושלים: אישים
קטגוריה:מירב: אישים
דיונת קרח

[שמאל|ממוזער|250px|[חצי אי|חצי האי אייל סטייט פארק בימת אירי]]
**דיונת קרח** היא תצורת קרח עונתית, שמצטברת על חופים ארקטיים רבים, ונפוצה גם לאורך חופי הימות הגדולות בחורף. הדיונות קורסות בשלבים המוקדמים של הפשרת המים באביב.

דיונת קרח נוצרת על ידי קרח שנסחף לחוף או ירידת שלג או הקפאה הדרגתית של קצף גלים המצטבר על החוף. התופעה דורשת שטמפרטורת האוויר תהיה נמוכה מטמפרטורת הקפאון וטמפרטורת המים קרובה אליה.

גובהן של דיונות קרח הוא 1.80 מטר לפחות, ואורכן ורוחבן תלויים בטופוגרפיית החוף, במזג האוויר, בפערים בין הגאות והשפל ובעוצמת הגלים. יצירת הדיונות נפסקת אם גוף המים קופא, כפי שקורה בימת אירי שבפנסילבניה.

הדיונות הן מרכיב חשוב ביצירת לשונות יבשה ומצרי יבשה אשר רגישים לסחיפה על ידי גלים. דוגמה לכך הוא אייל סטייט פארק בימת אירי. הדיונות חוסמות את דרכם של הגלים לחוף ושומרות על החול שלו.

בגלל אופן היווצרן הדיונות שבריריות מטבען ויש בהן סדקים ובועות אוויר. אם הדונה מתפשטת לכיוון המים, הדבר מהווה סכנה לאנשים המטיילים עליה. קיימת סכנת היפותרמיה ומוות אם הם שוקעים דרכה אל המים הקפואים שמתחתיה.

## ערימות קרח (ice shove)
[שמאל|ממוזער|250px|ערימת קרח באגם ווינבאגו ב[ויסקונסין|וויסקונסין במרץ 2009]]
תופעה אחרת היא הצטברות של קרח בערימות על ידי זרמים מן האוקיינוס, רוחות חזקות או הפרשי טמפרטורות הדוחפים את הקרח אל החוף. גובה הערימות עשוי להגיע ל-12 מטר. התופעה מזכירה היווצרות קרחון ומפיקה רעש רב. ערימות אלה יכולות לפגוע בקהילות היושבות ליד חופים באזור הארקטי ולהרוס מבנים.

## לקריאה נוספת

* 

קטגוריה:קרח
קטגוריה:צורות נוף
קטגוריה:הימות הגדולות
הארגון הדרום-אסיאתי לשיתוף פעולה אזורי

**הארגון הדרום-אסיאתי לשיתוף פעולה אזורי** (באנגלית: The **South Asian Association for Regional Cooperation**, בראשי תיבות: **SAARC**) הוא ארגון כלכלי בין-לאומי לשיתוף פעולה בין 8 מדינות בדרום אסיה, שנוסד בדאקה, בנגלדש. הארגון יוזם ב-2 באוגוסט 1983 על ידי נשיא בנגלדש לשעבר זיאור ראהמן, והוקם ב-8 בדצמבר 1985, עם חתימת אמנה שנחתמה בניו דלהי. משרדיו הראשיים של הארגון אשר נחנכו ב-16 בינואר 1987 שוכנים בקטמנדו, נפאל.
מטרת הארגון הוא לעודד ולקדם התפתחות כלכלית אזורית. הארגון נוטר יחסים דיפלומטיים באו"ם וגורמים רב-צדדיים כולל האיחוד האירופי.

## היסטוריה
הרעיון על הקמת ארגון משותף בין מדינות דרום אסיה נידון בכמה כינוסי מדינות אסיה. בסוף שנות ה-70 של המאה ה-20 הסכימו 7 מדינות מדרום אסיה על הקמת גוש סחר שיעניק לאנשים פלטפורמה לעבוד יחד ברוח של אחווה, חברות והדדיות. מאוחר יותר שיגר זיאור ראהמן מכתבים רשמיים למנהיגי אותן מדינות בהם הוא משקף את חזונו לעתיד באזורי המדינות. במהלך ביקורו בהודו בדצמבר 1977, שוחח עם ראש ממשלת הודו מורארג'י דסאי אודות שיתוף פעולה אזורי. בנאומו בוועדה המייעצת של תוכנית קולומבו שהתקיימה בקטמנדו ב-1977 קרא בירנדרה, מלך נפאל לשיתוף פעולה אזורי הדוק בין מדינות דרום אסיה.

לאחר פלישת ברית המועצות לאפגניסטן ב-1979, הוגברו המאמצים להקמת האיחוד. באפריל 1981 התכנסו לראשונה גורמים ושרי חוץ מ-7 ממדינות דרום אסיה בקולומבו. הצעת בנגלדש התקבלה בברכה על ידי נפאל, סרי לנקה, בהוטן והמלדיבים. הודו ופקיסטן, לעומת זאת, הותירו רושם ספקני בראשונה; הודו טענה כי רעיון מסוג זה עלול להוביל ולתת פתח הזדמנות לשכנים חדשים קטנים יותר לחידוש הנושאים הדו-צדדיים וייסוד אופוזיציה נגד הודו. פקיסטן לעומת זאת הניחה כי ייתכן שמדובר באסטרטגיה מצד הודו לצאת באיחוד עם שאר מדינות דרום אסיה נגד פקיסטן ולהבטיח שוק אזורי למוצרים הודים, ובכך לחזק את הדומיננטיות הכלכלית של הודו באזור ולמזער את תדמיתה של פקיסטן.

למרות הכול, לאחר שורה של התייעצויות בראשות בנגלדש בין נציגי האו"ם של מדינות דרום אסיה במטה האומות המאוחדות בניו יורק שנמשכו מספטמבר 1979 ועד 1980, הוסכם כי בנגלדש תכין דף טיוטה לדיון אודות סוגיית האיגוד, אשר יועבר בין מזכירי ענייני החוץ מ-7 המדינות.

בוועדה בינלאומית שנערכה בדאקה ב-1983 בהשתתפות גורמים מדיניים, אימצו שרי החוץ מ-7 המדינות את הצהרת שיתוף הפעולה האזורי בין מדינות דרום אסיה, ובאופן רשמי השיקו תוכנית פעולה משולבת בתחומי חקלאות, תקשורת, מטאורולוגיה ובריאות.

פסגת הארגון הדרום-אסיאתי לשיתוף פעולה אזורי הראשונה התקיימה בדאקה בין 7 ל-8 בדצמבר 1985.

בשנת 2007 הצטרפה אפגניסטן לארגון.

## מדינות חברות
ממוזער|
* 
* 
* 
* 
* 
* 
* 
* 

## משקיפות
* 
* 
* 
*
* 
* 
* 
* 
* 

## קישורים חיצוניים

* 

* 

## הערות שוליים

קטגוריה:ארגונים בין-לאומיים אזוריים
קטגוריה:דרום אסיה
קטגוריה:משקיפים בעצרת הכללית של האומות המאוחדות
היפוליטוס (מחזה)

**היפוליטוס** (ביוונית עתיקה: **Ἱππόλυτος, Hippolytos**) היה בנו של תסאוס במיתולוגיה יוונית, ושימש בסיס לטרגדיה יוונית עתיקה מאת אוריפידס, אשר הוצגה לראשונה בפסטיבל הדיוניסיה של אתונה העתיקה בשנת 428 לפנה"ס, וזכה במקום הראשון, כחלק מטרילוגיה. 

המחזה מתאר את קנאותו של היפוליטוס לארטמיס, אלת הבתולים והציד, ולעגו לאפרודיטה, אלת החשק ואהבה. אפרודיטה מעוניינת להענישו, וזאת על ידי שידולה של אמו החורגת, פיידרה, לשכב עם היפוליטוס, מה שגורם לאביו לקללו, ולזו האחרונה - להתאבד.

זהו המחזה השני של אוריפידס בעל אותו שם. המחזה הראשון שהועלה לא הגיע לידינו, והוא מכונה לפעמים "היפוליטוס הנעדר". לפי ההשערות הקהל לא אהב את דמותה של פיידרה, שהוצגה כרודפת תאוות משגל בלתי-מרוסנת, מה שגרם לו לסיים את התחרות במקום האחרון.

## תקציר העלילה
המחזה מתרחש בטרויזן, כפר בצפון מזרח הפלופונסוס. תסאוס, מלך אתונה, נמצא בגלות מרצון בשל רצח מלך מקומי ובנו. את בנו הממזר היפוליטוס, שילדה לו מלכת האמזונות היפוליטה, מאמץ מלך טרויזן, פיתאוס.

בתחילת המחזה מסבירה אפרודיטה על התחמקותו של היפוליטוס מעבודתה ועל התמסרותו לאלת הציד, ארטמיס. בשל אי-ציותו לה, מעוניינת אפרודיטה להרע להיפוליטוס, ו"יורה" בפיידרה, אמו המאמצת, חצי אהבה הגורמים לה ליפול באהבתו.

היפוליטוס מופיע עם מלוויו, משבח את פסלה של ארטמיס ובז לזה של אפרודיטה. משרת מתריע בו על כך אך הוא מתעלם.

המקהלה, המורכבת מבנות טרויזן הצעירות, נכנסת ומתארת איך פיידרה, אשת תסאוס, צמה במשך שלושה ימים. פיידרה מופיעה חולה עם האומנת שלה, וזו האחרונה מפצירה בה שתגיד לה את סיבת חוליה. לאחר מסע שכנועים מתוודה פיידרה על אהבתה להיפוליטוס, מה שמפתיע את האומנת והמקהלה. פיידרה מסבירה שבחרה להרעיב את עצמה למוות, לאחר שכל דבר שניסתה לא העלה רפואה בידה, כדי למות בכבוד ולא לבגוד בבעלה. מהר מאוד האומנת משנה את גישתה ומודיעה לה על תרופת פלא שיש לה, בעוד בליבה תכנונים אחרים.

האומנת הולכת להיפוליטוס ומספרת לו על אהבתה של פיידרה, לאחר שהשביע אותו לבל יספר לאיש. היפוליטוס מקבל את הידיעה בזעזוע עמוק ומעוניין לספר לאביו על כך במהירות האפשרית. פיידרה מבינה את האסון אליו נקלעה ומתאבדת בתלייה.

תסאוס חוזר ומגלה את גופתה המתה של אשתו. המקהלה הושבעה לא לגלות ועל כן לא אומרת לו דבר. הוא מגלה כתב פלסתר מגולגל בכף ידה, שטוען שהיפוליטוס פיתה אותה לשכב עמו. תסאוס מתמלא חימה ומקלל את בנו למות או לצאת בגלות. כדי לתת תוקף לשבועה קורא תסאוס לאביו, האל פוסידון, שהבטיח לו שלוש משאלות. 

היפוליטוס נכנס וטוען לחפותו, אך לא יכול לגלות את האמת כיוון שנשבע לאומנת. תסאוס לא משתכנע ומגרש את בנו.

המקהלה מקוננת קינה להיפוליטוס.

שליח מגיע ומספר לתסאוס על האסון שקרה להיפוליטוס: כשעזב במרכבתו את הממלכה, יצא שור שואג מהים, הפחיד את סוסיו וגרם להם לסטות מהדרך אל הסלעים. היפוליטוס נפצע ושרוי במצב רע. השליח טוען לחפותו של היפוליטוס ואפילו כנגד מחווה גדולה יותר של נשים, אך תסאוס מתמיד בעמדתו.

כעסו של תסאוס נרגע עקב פציעתו של היפוליטוס. ארטמיס מתגלה לתסאוס ומאשימה אותו ברצח בנו: הוא פעל ביהירות ובמהירות ולא חיכה לבירור הדברים מאת נביא או מאות הציפורים. תסאוס מבין את טעותו ואת שקרה של אשתו. היפוליטוס מוטל בין חיים ומוות. ברגעיו האחרונים של המחזה היפוליטוס מוחל לאביו, הם מחליפים עוד מספר דברים, ומת.

## תרגומים
* אוריפידס, היפוליטוס, הוצאת שוקן, 1992, בתרגום אהרון שבתאי.

## קישורים חיצוניים

* 
* 

קטגוריה:גיבורים מהמיתולוגיה היוונית
פרנק נף

**פרנק נף** (בגרמנית: **Frank Naef**; נולד ב-1928) הוא עיתונאי שווייצרי. נודע בזכות תפקידו כמפקח הראשי על תחרות האירוויזיון.

## ביוגרפיה
נף שימש מ-1978 ועד 1992 כמפקח על תחרות האירוויזיון וכאחראי על מחלקת האירועים המיוחדים באיגוד השידור האירופי.

במהלך החזרות האחרונות לאירוויזיון 1979 הורה נף לקצר את השיר הישראלי "הללויה", אחרי שהתגלה כי השיר ארוך ב-19 שניות מהאורך המותר לשיר בתחרות, 3 דקות, אחרת ייאסר על ישראל להשתתף בתחרות, עקב הפרת כללי התחרות.

במהלך אירוויזיון 1985 כאשר לעיני הקהל נקרעה שמלתה של מנחת התחרות ליל לינדפורש, בתאונת מלתחה, שהייתה מבוימת, הוא ביקר אותה על כך, וזאת בין היתר, משום שהמתיחה הזו לא הוצגה בחזרות.

באירוויזיון 1991 כאשר נוצר תיקו בין שתי מדינות, הוא הכריז על קרולה משוודיה כזוכה, עקב כך שלפי כללי התחרות המדינה שקיבלה יותר פעמים 10 נקודות היא הזוכה (לשוודיה ולצרפת הוענקו 12 נקודות מספר פעמים זהה, לכן ההכרעה עברה למספר הפעמים שהוענקו 10 נקודות, ושם ידה של שוודיה הייתה על העליונה).

## קישורים חיצוניים

* תחרות הזמר של האירוויזיון ירושלים 1979 בעיתון דבר, 27 במרץ 1979

קטגוריה:עיתונאים שווייצרים
קטגוריה:המפקחים של האירוויזיון
קטגוריה:שווייצרים שנולדו ב-1928
שריל מילר

**שריל מילר** (באנגלית: **Cheryl Miller**; נולדה ב-3 בינואר 1964) היא כדורסלנית עבר ומאמנת כדורסל אמריקאית. משחקניות כדורסל נשים הגדולות בכל הזמנים. בשנת 1995 הוצגה כחברה בהיכל התהילה של הכדורסל, ב-1999 הוצגה בהיכל התהילה של כדורסל הנשים, וב-2010 הוצגה בהיכל התהילה של פיב"א.

כשחקנית נבחרת ארצות הברית זכתה מילר במדליית זהב באולימפיאדת לוס אנג'לס (1984) לאחר ניצחון במשחק הגמר על נבחרת קוריאה הדרומית ובמדליות זהב וכסף באליפויות העולם (מוסקבה 1986 וריו דה ז'ניירו 1983 בהתאמה) בהם היא שיחקה באליפויות אלו נגד נבחרת ברית המועצות החזקה.

מילר זכתה באליפות המכללות עם אוניברסיטת דרום קליפורניה  (1983, 1984). 

לאחר הפרישה מכדורסל, אימנה באוניברסיטה שבה שיחקה, ובהמשך שימשה כפרשנית במשחקי NBA ו-WNBA.

אחיה הצעיר הוא כדורסלן העבר הנודע רג'י מילר, חבר היכל התהילה בעצמו. בנאום כניסתו להיכל התהילה ב-2012 אמר מילר כי ההישגים שלו הם בעיקר בזכותה, והיא דחפה אותו קדימה.

## קישורים חיצוניים

* 
* 

## הערות שוליים

קטגוריה:אמריקאים ילידי קליפורניה
קטגוריה:קליפורניה: כדורסלנים
קטגוריה:כדורסלניות אמריקאיות
קטגוריה:אלופות אולימפיות אמריקאיות: כדורסל
קטגוריה:כדורסלנים באולימפיאדת לוס אנג'לס (1984)
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:חברי היכל התהילה של פיב"א
קטגוריה:מאמני כדורסל אמריקאים
קטגוריה:פרשני כדורסל אמריקאים
קטגוריה:חברי היכל התהילה של כדורסל הנשים
קטגוריה:מאמני ליגת ה-WNBA
קטגוריה:כדורסלני אוניברסיטת דרום קליפורניה
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
Revolution Radio

***Revolution Radio*** (בעברית: "**רדיו מהפכני**") הוא אלבום האולפן ה-12 של להקת הפאנק רוק האמריקאית גרין דיי. האלבום יצא ב-7 באוקטובר 2016. האלבום קיבל ביקורת חיוביות בעיקר ממבקרי מוזיקה.

## רקע
העבודה על מה שעתיד להיות "Revolution Radio" התחילה ב-2014 אחרי סיום סיבוב ההופעות "99". הסינגל הראשון מהאלבום "Bang Bang" יצא לאור ב-11 באוגוסט 2016 והסינגלים "Revolution Radio" (אשר נושא את שם האלבום) ו-"Still Breathing" התפרסמו ב-9 בספטמבר וב-23 בספטמבר. האלבום כולל בסך הכל 12 שירים.

## רשימת שירים

# (Somewhere Now (4:08
# (Bang Bang (3:25
# (Revolution Radio (3:00
# (Say Goodbye (3:39
# (Outlaws (5:02
# (Bouncing Off The Wall (2:40
# (Still Breathing (3:44
# (Youngblood(2:32
# (Too Dumb To Die (3:23
# (Troubled Times (3:04
# (Forever Now (6:52
# (Ordinary World (3:08

## קרדיטים
* בילי ג'ו ארמסטרונג: שירה, גיטרה, פסנתר, מפיק, מלחין
* מייק דירנט- גיטרה בס, קולות רקע, מלחין, מפיק
* טרה קול- תופים, כלי הקשה, מלחין, מפיק

## קישורים חיצוניים

## הערות שוליים

קטגוריה:אלבומי גרין דיי
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
פאוור דרייב

**פאוור דרייב** (באנגלית: **Powerdrive**) היא מכונית תלת אופן בתצורת קבריולה מתוצרת **Powerdrive Ltd** אשר יוצרה  בין השנים 1955–1957 בבריטניה.

## פאוור דרייב
* 2 מושבים.
* מנוע מרכזי אחורי.
* מנוע הנעה אחורית.
* תלת אופן - מאחור 1 גלגל.
* חלון קדמי בלבד.
* דגמי "פאוור דרייב" יוצרו ברובע הארינגיי, לונדון.

## ראו גם
* תלת אופן

## קישורים חיצוניים

## הערות שוליים

קטגוריה:דגמי מכוניות שהושקו ב-1955
קטגוריה:מכוניות תלת אופן
קטגוריה:מכוניות קבריולה
קטגוריה:מכוניות מנוע מרכזי
קטגוריה:מכוניות בריטיות
מודסט איסופסקו

**מודסט איסופסקו** (ברומנית: **Modest Isopescu**; 30 בנובמבר 1895 – 17 באוקטובר 1948) היה איש צבא רומני, יליד בוקובינה (אז נחלת כתר אוסטרית באימפריה האוסטרו-הונגרית), איש מנהלה ופושע מלחמה מורשע.

## ביוגרפיה
איסופסקו נולד ב-1895 בפרטאוצי וֶק (Frătăuții Vechi) שבבוקובינה בדוכסות בוקובינה שבנחלת הכתר האוסטרי (ציסלייטניה) במסגרת האימפריה האוסטרו-הונגרית. הוא היה בן למשפחה של נכבדים רומנים שבלטו בתנועה הלאומית הרומנית בבוקובינה ומשורותיה יצאו כמה דמויות חשובות. איסופסקו שירת בצבא האוסטרו-הונגרי במלחמת העולם הראשונה בדרגת סגן משנה במילואים. למד בפקולטה לחינוך גופני וספורט ובבית ספר לקצונה.

בשנת 1923 קודם לדרגת סרן בכוחות היבשה הרומניים, בשנת 1934 - לדרגת רב-סרן ובשנת 1939 - לדרגת לוטננט-קולונל. הוא שירת בז'נדרמריה ברדאוץ.
עם כניסת רומניה למלחמת העולם השנייה ביוני 1941, עם תחילת מבצע ברברוסה, תחת משטרו של יון אנטונסקו, היה איסופסקו מפקד גדוד בז'נדרמריה, כחלק מהארמייה הרביעית של צבא רומניה שניכנסה למרכז בסרביה. שם התרחשו מעשי טבח נגד היהודים בשיתוף פעולה בין הצבא הרומני לאס.אס הגרמני.

תחת פיקודו של איסופסקו הפך אזור גולטה ל"ממלכת מוות" עבור היהודים שגורשו לשם.
ב-15 באוגוסט 1941 נשלח עם גדוד לבלץ כדי להקים שם תחנת ז'נדרמים רומנים ראשונה. בסוף ספטמבר הוא הגיע לגולטה ודיווח למושל טרנסניסטריה, גאורגה אלקסיאנו שכאלף יהודים מבוקובינה ובסרביה, מטרנספורט ראשון שהגיעו על גדת הנהר בוג, נרצחו על ידי הגרמנים בפרובמאיסק, בעזרת אוקראינים חמושים.

באוקטובר 1941 מונה איספוסקו לתפקיד פרפקט של המחוז גולטה, פרבומייסק (מחוז מיקולאייב), מחוז בדרום טרנסניסטריה. הוא מילא תפקיד זה עד מרץ 1944;
כפרפקט המחוז גולטה ארגן איסופסקו מחנות ריכוז ליהודים ולצוענים.
בעקבות כיבוש אודסה ב-1941, אחרי ניסיון כושל של הכוחות הרומניים לגרש את יהודי העיר אל האזור האוקראיני שנשלט על ידי הגרמנים, איסופסקו הורה על המתה באמצעות הרעבה של 14.000 יהודים שנכלאו באחמצ'טקה

בדצמבר 1941-ינואר 1942 בתירוץ מיגור מגפת טיפוס הבהרות, תחת פיקודו של איספוסקו, באמצעות יריות, זריקת רימונים והצתה, טבחו ז'נדרמים רומנים ושוטרים אוקראינים וכמו כן אנשי פולקסדויטשה, כ-50-40.000 יהודים שגורשו בתנאים בלתי אנושיים למחנה הריכוז בוגדנובקה כמו כן בדומנובקה, ואחמצ'טקה.

בינואר 1945, מספר חודשים לאחר הדחתו של אנטונסקו, הורתה הממשלה הרומנית על מעצר 65 אנשים, כולל איסופסקו. הוא הואשם בפשעי מלחמה ונידון למוות על ידי בית הדין העממי של רומניה. גזר דינו הומתק ב-22 במאי 1945 למאסר עולם עם עבודת פרך.

הוא מת בכלא איוד ב-1948. נמסר כי סיבות מותו היו סרטן ומורסה של הכבד. נקבר בבית הקברות של רדאוץ. הותיר אישה בשם לטיציה.

## ראו גם
* שואת יהודי רומניה

## קישורים חיצוניים
*[כתבה על משפטו של מודסט איסופסקו בעיתון "Patriotul" בעיר [ארד (עיר)|ארד], שבת, 19 במאי 1945]

## הערות שוליים

קטגוריה:אנשי צבא אוסטרו-הונגרים במלחמת העולם הראשונה
קטגוריה:אנשי צבא רומנים במלחמת העולם השנייה
קטגוריה:פושעי מלחמה רומנים
קטגוריה:רומנים מבוקובינה
קטגוריה:רומנים שנולדו ב-1895
קטגוריה:נפטרים ב-1948
פילוסופיה אסלאמית

בדת האסלאם, ישנן שתי מילים אשר נהוג לתרגם כפילוסופיה. הראשונה היא "פלספה" (فلسفة), אשר מתייחסת לפילוסופיה, לוגיקה, מתמטיקה, ואף לפיזיקה. המילה השנייה היא "כלאם" (كلام), אשר מתייחס בעיקר לסוג של פילוסופיה אסלאמית רציונליסטית, ולתאולוגיה רציונלית אשר מבוססת על פרשנותם של הוגים מוסלמים מימי הביניים.

הפילוסופיה האסלאמית מתוארת כשיטה לחקר סוגיות הקשורות לחיים, ליקום, לאתיקה, לרפואה, למדע, לחברה, ועוד.

בין הפילוסופים המוסלמים הבולטים ניתן למצוא את אבן סינא, אל-ע'זאלי, אל-כנדי, אבן רושד, אל-פאראבי ועוד.

הפילוסופיה האסלאמית החלה להתפתח במאה השנייה בלוח השנה ההיג'רי (המאה ה-9 לספירה הנוצרית), והמשיכה להתפתח עד המאה ה-6 בלוח האסלאמי (המאה ה-12 לספירה הנוצרית). התקופה ההיא ידועה גם כתור הזהב של האסלאם, ולהישגים מהתקופה ההיא הייתה השפעה אדירה על הפילוסופיה המודרנית והמדע שבעולם המערבי.

הפילוסופיה האסלאמית המשיכה להתפתח בארצות האסלאם שבמזרח, בעיקר באיראן. האסכולות של אבן רושד ושל אבן סינא, לצד אסכולות מיסטיות, המשיכו להיות מרכזם של בתי ספר אסלאמיים רבים.

## ראו גם
* אסלאם
* תור הזהב של האסלאם

## קישורים חיצוניים

* 
* 

## הערות שוליים

קטגוריה:פילוסופיה
*
קטגוריה:אסלאם
איתמר רביבו

**איתמר רביבו** (נולד בשנת 1982) הוא ראש המועצה האזורית חוף אשקלון החל מסוף שנת 2018, בעקבות ניצחונו בסיבוב השני בבחירות לרשויות המקומיות בישראל (2018).

## ביוגרפיה
איתמר רביבו נולד באופקים, בנו של ראש עיריית אופקים לשעבר, אברהם רביבו. את לימודיו התיכוניים למד רביבו בישיבה התיכונית בכפר מימון ולמד תואר ראשון במשפטים בקריה האקדמית אונו, ותואר שני במדעי המדינה, במגמת ממשל ומדיניות ציבורית מאוניברסיטת בר-אילן. מאז 2009 עוסק רביבו כעורך דין עצמאי במשרד הממוקם בעיר אשדוד.

בין השנים 2009 ו-2012 שימש רביבו כיו"ר הוועד המקומי ביישוב ניצן. בשנת 2018 התמודד רביבו על ראשות המועצה האזורית חוף אשקלון, ולאחר סיבוב שני ניצח את המתמודד שכנגד, דודי סעדה.

במתקפת הפתע על ישראל עסק בפינוי פצועים בתחומי המועצה האזורית. בהמשך קרא לפינוי משפחות מתחומי המועצה, ולהכרה ביישובי המועצה כיישובי ספר. עקב המלחמה לא נערכו במועצה האזורית הבחירות לרשויות המקומיות בישראל בפברואר 2024, ורביבו המשיך בתפקידו. בנובמבר 2024 נערכו בחירות ביישובי עוטף עזה ורביבו נבחר פעם נוספת לראש המועצה האזורית חוף אשקלון עם כ-87.6% מהקולות.

רביבו מתגורר בבאר גנים, נשוי לקרן ואב לחמישה ילדים.

## קישורים חיצוניים

* 

## הערות שוליים

קטגוריה:ראשי המועצה האזורית חוף אשקלון
קטגוריה:מועצה אזורית חוף אשקלון
קטגוריה:בוגרי ישיבת בני עקיבא בית יהודה כפר מימון
קטגוריה:בוגרי הקריה האקדמית אונו: משפטים
קטגוריה:אופקים: אישים
קטגוריה:ישראלים שנולדו ב-1982
קטגוריה:יישובים קהילתיים: אישים
מארק קאמון

**מארק קאמון** (בצרפתית: **Marc Kamoun**; נולד ב-7 בנובמבר 1937) הוא שחיין עבר יהודי-צרפתי. אלוף המכביה החמישית (1957) במשחה ל-100 מטר חופשי, ייצג את מדינתו במשחקים האולימפיים (רומא 1960).

## ביוגרפיה
קאמון נולד וגדל באלג'יר. הוא התאמן במועדון רסינג פריז (Racing Club de France). הוא למד רוקחות בפריז.

### 1957
#### אלוף המכביה
בתחרויות השחייה של המכביה החמישית שנערכו בבריכת השחייה גלי גיל שברמת גן בספטמבר 1957 זכה קאמון במדליית זהב במשחה ל-100 מטר חופשי בתוצאה של 59.5 שניות, לפני אוברי קפלן מדרום אפריקה (1:01.0 דקות) ומייקל וולק מארצות הברית (1:01.5 דקות).

### 1958
בתחרות שנערכה באלג'יר בבריכת 25 מטר באפריל 1958 קבע קאמון במשחה ל-100 מטר חופשי תוצאה של 56.6 שניות.

### 1959
באוניברסיאדה הראשונה שנערכה בטורינו, איטליה 1959 סיים קאמון במקום רביעי במשחה ל-100 מטר חופשי בתוצאה של 58.7 שניות.

### 1960
באולימפיאדת רומא (1960) סיים קאמון במקום 12 במשחה שליחים 4x200 מטר חופשי בתוצאה של 8:41.2 דקות, כשחיין שלישי הוא שחה ב"זינוק שליחים" תוצאה של 2:09.7 דקות.

### 1961
בתחרויות השחייה של המכביה השישית שנערכו בבריכת השחייה גלי גיל בספטמבר 1961 סיים קאמון במקום רביעי במשחה ל-100 מטר חופשי בתוצאה של 58.8 שניות ולא הצליח להגן על תוארו.

## חייו האישיים
קאמון הוא אביה של סופי קאמון שחיינית אולימפית (לוס אנג'לס 1984) שסיימה במקום 13 במשחה ל-100 מטר חופשי.

## קישורים חיצוניים

*  
* 

## הערות שוליים

קטגוריה:שחייני חופשי
קטגוריה:ספורטאים יהודים צרפתים
קטגוריה:שחיינים צרפתים
קטגוריה:שחיינים אולימפיים יהודים
קטגוריה:אלופי המכביה: שחיינים
קטגוריה:שחיינים באולימפיאדת רומא (1960)
קטגוריה:משתתפים יהודים באולימפיאדת רומא (1960)
קטגוריה:צרפתים שנולדו ב-1937
שטיח שרפינסקי

**שטיח שרפינסקי** הוא פרקטל שיצר המתמטיקאי הפולני ואצלב שרפינסקי בשנת 1916, שנה לאחר משולש שרפינסקי.

שמאל|ממוזער|250px|שטיח שרפינסקי 6 צעדים ראשונים

ניתן לבנות את השטיח על ידי חיתוך ריבוע ל-9 תת-ריבועים שווים בגודלם בתבנית של 3X3 תוך סילוק הריבוע המרכזי, והמשך רקורסיבי עד אינסוף. סילוק החלק הפנימי מותיר תמיד קבוצה סגורה והשטיח הוא קבוצת כל החיתוכים. לפי משפט היינה-בורל קבוצה זו היא קבוצה קומפקטית.

טכניקה דומה בשלושה ממדים המבוססת על קוביות יוצרת את ספוג מנגר.

ממד האוסדורף או המימד הפרקטאלי של השטיח שווה ל- \frac{\log 8}{\log 3} = 1.892789\ldots 

היות שבכל שלב בונים 8 העתקים בגודל שליש מהצורה הקודמת. 

השטיח הוא הכללה אחת של קבוצת קנטור לשני ממדים ועוצמתו היא עוצמת הרצף. ההכללה השנייה היא אבק קנטור. עם זאת במידת לבג שטח השטיח הוא אפס: בתהליך אינסופי שטחו "מתרוקן". 

הוכח שהפיזור בהילוך מקרי בשטיח שרפינסקי איטי יותר מאשר בתנועת בראון
.

## חישוב שטחו של השטיח
יהי x אורך צלע הריבוע ו-y מספר הצעדים, נוסחת שטח השטיח היא:


\left(\frac{x}{3^y}\right)^2 \times 8^y = x^2 \times \left(\frac{8}{9}\right)^y

לדוגמה, ריבוע שאורכו 100 מטר ושטחו 10000 מ"ר, יקטן לאחר שני צעדים ל:

\left(\frac{100}{3^2}\right)^2 \times 8^2 = \frac{100^2}{9^2} \times 64 = \frac{640000}{81} = 7901.2345679 

ככל שמספר הצעדים יגדל, השטח יקטן.

## יישום

בטלפון סלולרי וWi-Fi קיים סוג אנטנה הנקרא פרקטלי, הבנוי על מספר איטרציות של שטיח שרפינסקי. האנטנה מתאימה לטיפול במספר רב של תדרים, היא קלה לייצור וקטנה מאנטנות רגילות בעלות אותם ביצועים.

## תהליך


Sierpinski carpet 1.svg|צעד 1
Sierpinski carpet 2.svg|צעד 2
Sierpinski carpet 3.svg|צעד 3
Sierpinski carpet 4.svg|צעד 4
Sierpinski carpet 5.svg|צעד 5
Sierpinski carpet 6.svg|צעד 6



## תוכנית מחשב
יישומון בשפת ג'אווה ליצירת שטיח שרפינסקי באמצעות מתודה רקורסיבית:


```java
import java.awt.*;
import java.applet.*;

public class SierpinskiCarpet extends Applet {
    private Graphics g = null;
    private int d0 = 729; // 3^6

    public void init() {
        g = getGraphics();
        resize(d0, d0);
    }

    public void paint(Graphics g) {
        // Recursion begining:
        drawSierpinskiCarpet(0, 0, getWidth(), getHeight());
    }

    private void drawSierpinskiCarpet(int xOL, int yOL, int width1, int height1) {
        if (width1>2 && height1>2) {
            int b = width1/3;
            int h = height1/3;
            g.fillRect (xOL+b, yOL+h, b, h);
            for (int k=0; k<9; k++) if (k!=4) {
                int i=k/3;
                int j=k%3;
                drawSierpinskiCarpet (xOL+i*b, yOL+j*h, b, h); // Recursion
            }
        }
    }
}
```


## קישורים חיצוניים

* 

## הערות שוליים

קטגוריה:מרובעים
קטגוריה:פרקטלים
מיכאל סוויסה

**מיכאל סוויסה** (נולד ב-9 בינואר 1996) הוא ראפר ופזמונאי ישראלי.

## ביוגרפיה
סוויסה הוא בנם של השחקן מאיר סוויסה ושל רותי ירקוני, בתה של הזמרת יפה ירקוני. לו שתי אחיות ואח, ישי סוויסה. הוריו התגרשו בילדותו, אימו עברה עמו ועם שתי אחיותיו לארצות הברית למספר שנים, ולאחר מכן שבו לגור בתל אביב. בנערותו, סוויסה התמודד עם התקפי חרדה, ולכן קיבל פטור משירות צבאי.

בשנת 2014, בגיל 18, סוויסה החל את דרכו עם השיר "קרב מגע" - קליפ סאטירי שצילם עם חברים על טלפון נייד, והפך לויראלי.

בשנת 2016 התארח בקליפים הומוריסטיים בתוכנית "לילה טוב עם אסף הראל", ששודרה בערוץ 10. בנוסף ב־2016, הוציא סוויסה את אלבומו הראשון "#סוויסהלנצח", בו אירח אמנים שונים כמו איתי לוקץ' ואורי שוחט. בשנת 2017 הוציא את שירו "ס.ע.ש.נ" (סוויסה, עדן "לאבה דום", שוחט, נורוז) בו אירח את האמנים לאבה דום, אורי שוחט ונורוז.

בשנת 2018 הוציא את המיקסטייפ השני שלו, "מלא בעצמי", בו אירח אמנים שונים כמו יאנג הפנר, טל טירנגל, ומיכאל מושונוב (מהצמד כהן@מושון). ב־2019 הוציא את שירו "איגואנה", בו אירח את בוי אצ'י, חלק מההרכב "יאנג בויז". בנוסף ב־2019 הוציא יחד עם הראפר והמפיק מיכאל כהן (מהצמד כהן@מושון) את המיני-אלבום, "גלישה בסתר".

בפברואר 2019 שיתף פעולה עם חברת מקדונלד'ס ישראל בקמפיין עם השיר "אח יקר צובר", ביחד עם הראפר אחשתיים. באפריל 2019 יצאה פרסומת ההמשך של הצמד בשם "שתי טיפות אירופה" וביוני 2019 פרסומת שלישית ששמה "דאבל-דאבל".

בדצמבר 2019 יצא האלבום "ועכשיו לחלק האינטרגלקטי" של טונה, בו התארח בשיר "קלאנג" לצידו של הראפר נורוז.

ב־8 במאי 2020 הוציא את המיני-אלבום "חבילה עוברת". האלבום כולל ארבע רצועות שהופקו על ידי אורי שוחט, בוי אצ'י ויאנג הפנר ובו באלבום עדן דרסו ובוי אצ'י.

עוד באותה השנה, התארח באלבומו של המפיק מאיור "מגמגם" בשירים "שני אחוז" ו־"תנשמי על זה" עם מיש בז'רנו. בנוסף, ביצע את שירה של סבתו, יפה ירקוני, "אני אדם פשוט", יחד עם אחיו ישי סוויסה ורועי כפרי, במסגרת האלבום "צו השעה".

בינואר 2022 התארח בשיר "אתה כל הזמן זז" של להקת מטרופולין.

באוגוסט 2022 סוויסה הוציא את האלבום השלישי שלו, "בסדרגמור".

ב־9 בדצמבר 2022 התארח באלבומו השני של מאיור "מגמגם 2" בשירים "משונה" ו־"חה חה חה" עם טל טירנגל.

במאי 2023 השתתף בסדרה "האחיין שלי בנץ" בתפקיד של מלאך המוות, באותו חודש הוציא את המיני-אלבום השני שלו "חבילה עוברת 2". ב־20 באוגוסט, יצא אלבומו המשותף עם אחיו הגדול ישי סוויסה, "מיטת קומותיים".

ב־21 בינואר 2025, הוציא סוויסה את הסינגל "מיומנה" שהופק על ידי אורי שוחט.

ב־15 ביולי 2025, הוציא את המיני-אלבום השלישי שלו "חבילה עוברת 3", בו אירח מספר אמנים.

ב־6 בנובמבר 2025 יצא אלבומו המשותף יחד עם הראפר סלימפים, "עזים על עצים".

## חיים אישיים
בשנת 2018 החל מערכת יחסים עם קימי סבג הס. מתגורר בתל אביב עם בת זוגו.

## דיסקוגרפיה
### אלבומי אולפן
*2016: #סוויסהלנצח
*2022: בסדרגמור
*2023: מיטת קומותיים (יחד עם ישי סוויסה)
*2025: עזים על עצים (יחד עם סלימפים)
### מיקסטייפים
*2018: מלא בעצמי

### מיני-אלבומים
* 2019: גלישה בסתר (יחד עם מיכאל כהן)
*2020: חבילה עוברת
*2023: חבילה עוברת 2
*2025: חבילה עוברת 3

## קישורים חיצוניים

* 
* דוקותיים | סוויסה, בערוץ היוטיוב כאן - תאגיד השידור הישראלי, 28 באוגוסט 2018
* 
* 

## הערות שוליים

קטגוריה:ראפרים ישראלים
קטגוריה:ראפרים יהודים
קטגוריה:זמרים-יוצרים יהודים
קטגוריה:זמרים ישראלים
קטגוריה:אמנים ישראלים
קטגוריה:פרזנטורים ישראלים
קטגוריה:ישראלים שנולדו ב-1996
אלחנן יקירה

**אלחנן יקירה** (נולד ב-1946) הוא פרופסור אמריטוס באוניברסיטה העברית בירושלים, כיהן כראש החוג לפילוסופיה.

## תחומי המחקר
יקירה חקר ופרסם בנושאי הפילוסופיה של המאה ה-17 (בעיקר רציונליזם), גוטפריד וילהלם לייבניץ, ברוך שפינוזה, רנה דקארט, אדמונד הוסרל ופנומנולוגיה, פילוסופיה פוליטית וחנה ארנדט.

בספרו "פוסט ציונות, פוסט שואה" טען יקירה כי בפוליטיקת שמאל העולמית קיימת "שנאת ישראל" המבוססת על טיעון מפותל המוביל מרעיונות של קידמה, שוויון, רעות ואחווה, לאימוץ שנאת יהודים בכלל ושנאת ישראל בפרט, בעוצמה ובארסיות גדולות מאלו שניתן למצוא בפוליטיקת ימין. לדוגמה, הוא מציין בספר דברים ששמע מקרובי משפחה שלמדו במדעי הרוח רעיונות לפיהם "אין הבדל בין בית ספר לבין מחנה ריכוז", וכי כל החברה המודרנית נתונה ב"דיכוי". בספרו הציע יקירה לראות כ"פרוורסיה אידאולוגית" את הנטייה להעמיד אידאולוגיות כלשהן על יסוד אחד בלבד, וביחס אליו למדוד הכל לצורך יצירת סרגל מוסרי מוחלט.

## ספרים
* **פוסט-ציונות, פוסט-שואה**, תל אביב: עם עובד והמכון לחקר הציונות וישראל ע"ש חיים ויצמן, אוניברסיטת תל אביב, 2006 

* **Spinoza and the Case for Philosophy**, Cambridge University Press Online publication date: December 2014

### עריכה
* ג'ורג' ברקלי, **שלושה דיאלוגים בין הילאס לפילונוס**, ירושלים: הוצאת מאגנס, 1966. (יחד עם גבריאל מוקד)
* רנה דקארט, **[[הגיונות על הפילוסופיה הראשונית]]** תל אביב, תרגום: דורי מנור, עריכה מדעית ואחרית דבר: אלחנן יקירה, ידיעות אחרונות - ספרי חמד 2001.
* רנה דקארט, **הגיונות מטפיזיים, השגות ותשובות**, ירושלים: הוצאת מאגנס, 2015.

## קישורים חיצוניים
* דף הבית באתר האוניברסיטה העברית.
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:סגל האוניברסיטה העברית בירושלים: פילוסופיה
קטגוריה:פילוסופים ישראלים
קטגוריה:ישראלים שנולדו ב-1946
NGC 4394

**NGC 4394** היא גלקסיית מוט ספירלית בקבוצת הכוכבים שערות ברניקי, הנמצאת במרחק של כ-58 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.9, והיא התגלתה ב-14 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.55**, וציין רק שהיא צמודה ממזרח ל-M85. בנו, ג'ון הרשל, צפה בה גם כן מספר פעמים, והכניס אותה לקטלוג הערפיליות שפרסם בשנת 1833 תחת הציון **1251**, כשהיא מתוארת כדי בהירה, מעט מאורכת, עם מרכז בהיר ובאותו שדה הראייה עם M85. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2957** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4394, כאשר היא מתוארת כדי בהירה, מעט מאורכת ועם מרכז בהיר.

## תצפית
הגלקסיה נמצאת בקצה הצפוני של צביר הבתולה שגולש לתוך קבוצת הכוכבים שערות ברניקי, כ-7 דקות קשת ממזרח למרכזה של M85, הגדולה ממנה בהרבה, והמרחק בין שולי M85 ושולי NGC 4394 הוא כ-3 דקות קשת בלבד. שתיהן נמצאות כ-9.5 מעלות ממזרח-צפון-מזרח לכוכב הבולט דנבולה וכ-10.5 מעלות ממערב ל-α בשערות ברניקי. כ-1.6 מעלות וכ-2.5 מעלות מדרום-דרום-מערב להן נמצאות בהתאמה NGC 4350 ו-M100, כ-1.3 מעלות וכ-4 מעלות מדרום-דרום-מזרח להן נמצאות בהתאמה NGC 4450 ו-M88, כ-4 מעלות מדרום-דרום-מערב להן נמצאת M99 וכ-1.1 מעלות ממערב להן נמצאת NGC 4293, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4394 הוא כ-3.6 דקות קשת, שממרחקה שקול לקוטר של מעט יותר מ-60,000 שנות אור, כ-60% מהקוטר של שביל החלב. מסתה מוערכת בכ- מסות שמש, כ-15% מסת שביל החלב, כאשר כשליש ממנה או כ- מסות שמש, היא מסת הכוכבים שבגלקסיה. הגלקסיה מכילה גם מימן מולקולרי ואטומי שמסתו מוערכת בכ- מסות שמש, שמאפשר יצירה של כוכבים חדשים בקצב מתון שמוערך בכ-0.7 מסת שמש בשנה, רובה מתרחשת בזרועות הספירליות של הגלקסיה בעוד שבמרכזה קצב יצירת הכוכבים נמוך בהרבה. לגלקסיה מהירות רדיאלית של כ-922 קילומטר בשנייה, מאותו סדר הגודל של המהירות הרדיאלית של M85 הסמוכה, שעומדת על כ-730 קילומטר בשנייה, וגם המרחק המוערך אל שתיהן הוא סביב 60 מיליון שנות אור, כך שסביר להניח שהן קשורות כבידתית זו לזו.

## קישורים חיצוניים

* 

## הערות שוליים

קטגוריה:גלקסיות מוט ספירליות
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
בירגיטה ברמר

**בירגיטה ברמר** (בשוודית: **Birgitta Bremer**; נולדה ב-17 בינואר 1950) היא בוטנאית שוודית.

## ביוגרפיה
ברמר קיבלה את הדוקטורט שלה בשנת 1980 מאוניברסיטת סטוקהולם. נושא התזה שלה היה "טקסונומיה של טחבי העלים של מין ה-Schistidium".

ב-1981 הצטרפה לסגל האקדמאי של האוניברסיטה בסטוקהולם, שוודיה. משנת 1983 ועד 1990 הייתה מדריכה של סיסטמטיקה במיון עולם החי.

מ-2000 ועד 2001 הייתה דקאנית המחלקה לסיסטמטיקה. ב-2004 הועלתה לדרגת פרופסור.

מ-2002 היא משמשת כמנהלת הגן הבוטני "Bergianska trädgården" בסטוקהולם.

ב-2009 נבחרה לחברה ב.

בעלה קורה ברמר גם בוטנאי.

## קישורים חיצוניים
* 

* בירגיטה ברמר באתר gulfbase.org
* בירגיטה ברמר באתר של אוניברסיטת סטוקהולם

קטגוריה:בוטנאיות
קטגוריה:בוטנאים
קטגוריה:חברות האקדמיה המלכותית השוודית למדעים
קטגוריה:חברי האקדמיה המלכותית השוודית למדעים
קטגוריה:מדענים שוודים
קטגוריה:סגל אוניברסיטת סטוקהולם
קטגוריה:בוטנאים שוודים
קטגוריה:שוודיות שנולדו ב-1950
קטגוריה:שוודים שנולדו ב-1950
דה נורת' פייס

**דה נורת' פייס** (באנגלית: **The North Face, Inc.**) היא חברה אמריקאית לביגוד הנעלה ולציוד מחנאות וספורט.

מוצרי החברה מיועדים לחובבי ספורט ולספורטאים ממגוון תחומים ביניהם, מטפסי הרים, גולשי סקי וסנובורד ותרמילאים.

החברה נותנת חסות מסחרית לספורטאים ואתלטים מקצוענים בכל העולם בריצה, טיפוס וגלישה.

## היסטוריה
החברה הוקמה בסן פרנסיסקו כחנות קמעונאית למכירת ציוד טיפוס ב-1966 על ידי שני מטיילים, דאגלס טומפקינס ואשתו סוזי טומפקינס. שנתיים לאחר מכן נרכשה החנות על ידי קנת' קלופ והם החלו לייצר בעצמם.

השם, The North Face, הוא מחווה למפנה הצפוני של ההרים בחצי הכדור הצפוני המהווים יעד למטפסי-הרים. המפנה הצפוני מגלם לרוב את מסלול הטיפוס הקר, הקרחי והחשוף ביותר לאיתני הטבע ומשכך הקשה ביותר לטיפוס.

הלוגו של החברה, פותח על ידי דייוויד אלקורן ב-1971, הוא קיבל השראה מסלע הגרניט המפורסם "Half Dome" בפארק הלאומי יוסמיטי בארצות הברית.

בתחילה, החנות הציעה רק סחורה איכותית ומסוימת שמיועדת בעיקר לתרמילאים ומטפסים, בשנות השמונים נוסף ציוד סקי ולאחר מכן, מחנאות ועוד.

כיום הרשת מציעה מגוון רחב של מוצרים בכמעט כל תחומי הספורט וכוללים גם ביגוד והנעלה, אחד ממוצרי הדגל שלהם הוא המעילים המבודדים המתאימים לתנאים קשים.

החברה היא חלק מתאגיד VF Corporation והמטה שלה יושב באלמדה, קליפורניה, ביחד עם מותג נוסף תחת אותו תאגיד, JanSport. בשנת 2007 נורת' פייס ביחד עם JanSport מכרו כמחצית מתיקי הגב בארצות הברית.

הרשת מוכרת את מוצריה בחנויות ספורט ומחנאות וגם בחנויות ייעודיות משלה ותפוצתה היא כלל עולמית.

## קישורים חיצוניים

* 

## הערות שוליים

קטגוריה:חברות ביגוד אמריקאיות
קליף פריסי

**קליף פריסי** (באנגלית: **Cliff Parisi**; נולד ב-24 במאי 1960) הוא שחקן בריטי ממוצא איטלקי. הוא מוכר בעיקר מהופעתו בתפקיד ריקי "מינטי" פיטרסון באופרת הסבון "איסטאנדרס" של ה-BBC, ובדמות וולט בסדרה "הוליאוקס". בשנת 2012 החל להופיע בסדרת הדרמה התקופתית של ה-BBC "מיילדת" בתפקיד איש התחזוקה פרד באקל.

## ביוגרפיה
פריסי נולד בלונדון. הקריירה שלו החלה ב-1982 כשיצא לסיור הופעות בממלכה המאוחדת כסטנדאפיסט. הוא המשיך להופיע כסטנדאפיסט במשך שבע שנים לפני שהוצע לו תפקיד קטן בסרט "Queen of Hearts".

כשגילה עניין בעיסוק במשחק, שינה פריס את ייעודו. אחרי הופעה בסדרה של תפקידים קטנים, לוהק לראשונה בתפקיד בולט בסדרת הטלוויזיה "צ'אנסר". אחר כך קיבל תפקידים גדולים יותר בהם בסדרה "קוואנה QC", "בראמוול" ובסיטקום "A Prince Among Men".

בהמשך נבחן פריסי לתפקיד שהפך לידוע ביותר שלו, מינטי פיטרסון באופרת הסבון "איסטאנדרס". חברו הטוב, סטיב מקפאדן, ששיחק בסדרה המליץ עליו לתפקיד. מאז שהחל להופיע באופרת הסבון ב-2002, הדמות שגילם יצרה חברות קרובה עם גארי הובס (ריקי גרובס), והפך מבעל בית קר לב, למכונאי חסר מזל, ואחר כך מצא אהבה עם דמויות כגון הת'ר טרוט (שריל פרגיסון) ומנדה בסט (ג'וזי לורנס). הופעתו האחרונה בסדרה הייתה ב-21 בספטמבר 2010 אחרי שמונה שנים בתוכנית.

ב-2012 שיחק פריסי בתפקיד אורח באופרת הסבון של ערוץ 4 "הוליאוקס" בתפקיד וולט. עוד כיכב בתפקיד אורח בפרק בסדרת הדרמה "הנוכלים".

מאז 2012 מככב פריסי בסדרת הדרמה של ה-BBC "מיילדת" בתפקיד פרד.

פריסי הופיע בעונה החמישית והאחרונה של הסיטקום הבריטי "לא ממש סיטקום" (Outnumbered) בתפקיד ההורה המודאג אד פול.

### חיים אישיים
לפריסי יש ארבעה ילדים. אחד עם בת זוגו, המפיקה טרה וייר, ושלושה מנישואים קודמים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1960
לוצ'יה, נסיכת בורבון-שתי הסיציליות

**לוצ'יה, נסיכת בורבון-שתי הסיציליות** (באיטלקית: **Lucia, Principessa di Borbone delle Due Sicilie**; 9 ביולי 1908 – 3 בנובמבר 2001) הייתה אשתו של הנסיך אוג'ניו, דוכס ג'נובה.

## ביוגרפיה
לוצ'יה נולדה בארמון נימפנבורג במינכן ב-9 ביולי 1908, והייתה בתם של הנסיך פרדיננדו פיו, דוכס קלבריה ומריה לודוויגה תרזיה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה.

ב-29 באוקטובר 1938 התחתנה לוצ'יה בארמון נימפנבורג במינכן, גרמניה עם הנסיך אוג'ניו, דוכס אנקונה, בנם הצעיר של הנסיך תומאזו, דוכס ג'נובה ואיזבלה, נסיכת בוואריה. החתן והכלה היו בני דודים מדרגה שנייה וצאצאים של לודוויג הראשון, מלך בוואריה. לאוג'ניו ולוצ'יה נולדה בת אחת:

* מריה איזבלה, נסיכת סבויה-ג'נובה (נולדה ב-1943), התחתנה עם אלברטו פריאולי.

לאחר ביטול המונרכיה באיטליה בשנת 1946, הנסיך אוג'ניו ומשפחתו עברו להתגורר בברזיל שם הוא ניהל חווה. בשנת 1996 מת בעלה, וב-3 בנובמבר 2001 מתה לוצ'יה בביתה בסאו פאולו. בשנת 2006, האפר של בני הזוג הועבר לקבורה ליד טורינו.

## אילן יוחסין

## קישורים חיצוניים

## הערות שוליים

קטגוריה:בית בורבון
קטגוריה:ילידות 1908
קטגוריה:איטלקיות שנפטרו ב-2001
קטגוריה:איטלקים שנפטרו ב-2001
מריה בונה, נסיכת סבויה-ג'נובה

**מריה בונה, נסיכת סבויה-ג'נובה**, (באיטלקית: **Maria Bona di Savoia**; 1 באוגוסט 1896 – 2 בפברואר 1971) הייתה בתו של הנסיך תומאזו, דוכס ג'נובה ואשתו של קונרד, נסיך בוואריה.

## ביוגרפיה
בונה נולדה ב-1 באוגוסט 1896 בטירת ד'אליי, טירה מהמאה ה-11, אותה קנה אביה זמן קצר לפני נישואיו עם איזבלה, והם אף עברו את ירח הדבש שלהם שם. בונה הייתה בתם של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד. אביה היה נכדו של קרלו אלברטו, מלך סרדיניה, ואמה איזבלה הייתה נכדתו של לודוויג הראשון, מלך בוואריה. אחיה היו הנסיך פרדיננדו, דוכס ג'נובה, הנסיך פיליברטו, דוכס ג'נובה, והנסיך אוג'ניו, דוכס ג'נובה.

דרך דודתה מרגריטה, נסיכת סבויה, היא הייתה בת דודתו של ויטוריו אמנואלה השלישי, מלך איטליה.

ב-8 בינואר 1921 התחתנה מריה בונה עם בן דודה מדרגה שנייה, קונרד, נסיך בוואריה, בנם הצעיר של לאופולד, נסיך בוואריה וגיזלה, ארכידוכסית אוסטריה. דרך אביו, הוא היה נינו של לודוויג הראשון, מלך בוואריה, דרך אימו הוא היה נכדו של פרנץ יוזף הראשון, קיסר אוסטריה. החתונה התקיימה בטירת ד'אליי בפיימונטה, איטליה, זה היה בהשתתפות ויטוריו אמנואלה השלישי, מלך איטליה, נסיך הכתר אומברטו, אמנואלה פיליברטו, דוכס אאוסטה, ועוד. החתונה הייתה הנישואים הראשונים שהתקיימו בין שני הבתים האויבים מאז פרוץ מלחמת העולם הראשונה , זה גם היה ואף הייתה כינוס מרשים של בתי הבסבורג, סבויה, וויטלסבאך.

לקראת סוף מלחמת העולם השנייה נעצר קונרד בידי הצבא הצרפתי ונכלא בבית מלון בעיר לינדאו יחד עם וילהלם, נסיך הכתר של גרמניה והנס גאורג פון מקנזן. למריה בונה, שעבדה בתקופת המלחמה כאחות בוורמאכט, נאסר להיכנס לגרמניה והיא נותרה אצל בני משפחתה בסאבויה. רק בשנת 1947 התאחדה המשפחה. בשנים שלאחר מכן עבד קונרד במועצת המנהלים של חברת NSU. בשנת 1969 מת בעלה קונרד, וב-2 בפברואר 1971 מתה מריה בונה ברומא.

## משפחתה
ב-8 בינואר 1921 התחתנה מריה בונה עם קונרד, נסיך בוואריה, ממנו נולדו לה שני ילדים:
* אמליה איזבלה, נסיכת בוואריה (1921–1985), התחתנה עם הרוזן אוברטו פולטי גאלימברטה דה אסאנדרי
* אויגן, נסיך בוואריה (1925–1997), התחתן עם הרוזנת הלנה פון קבנהילר-מטש

## אילן יוחסין

## קישורים חיצוניים

* 

## הערות שוליים

קטגוריה:בית ויטלסבאך
קטגוריה:בית סבויה
קטגוריה:ילידות 1896
קטגוריה:נפטרות ב-1971
הבית הפתוח (סרט)

"**הבית הפתוח**" (באנגלית: ***The Open House***) הוא סרט אימה אמריקאי, שנכתב ובוים על ידי מאט אנג'ל וסוזן קוט. הסרט יצא לנטפליקס ב-19 בינואר 2018.
הסרט עוסק בטרגדיה של אמא ובנה בבית נופש זמני של קרובי משפחה, אשר נאלצים להתמודד עם כוחות מסתוריים ומפחידים שסובבים אותם. בסרט שיחקו דילן מינט, פירסרי דלטון, שריף אטקינס, פטרישיה בטון ואהרון אבראמס.

## עלילה
אב מהפרברים נהרג בעקבות פגיעת מכונית. אשתו המובטלת נעמי ובנם לוגן עוברים לבקתה בהרים השייכת לאחותה עד שהיא תימכר. בהגיעם, השניים פוגשים את שכנתם המבוגרת מרת'ה, שמתנהגת מוזר ואת כריס, שעובד בחנות סמוך לבית.

במהלך הימים הפתוחים בבית בימי ראשון, נעמי ולוגן מצווים לעזוב את שטח הבית לאחר ארוחת הבוקר ולחזור אחר הצהריים לאחר השעה חמש בערב. אירועים משונים מתחילים לקרות וביניהם חפצים שמשנים את מיקומם או נעלמים לגמרי, הטלפון בבית מצלצל, אבל אף אחד לא נמצא בקו השני, המים החמים לא עובדים ונשמעים בבית רעשים מוזרים. באחד הלילות, לוגן מבחין במכונית שנכנסת לשביל הגישה לבית ורואה את מרת'ה מתנהגת מוזר וטוענת שבעלה חי, אף על פי שקודם טענה שהוא נפטר.

טכנאי נקרא לבית כדי לבדוק את מכל המים ומספר שבעלה של מרת'ה אכן מת ושמרת'ה סובלת מאלצהיימר ולכן היא מתנהגת מוזר. נעמי מוצאת תמונה משפחתית מקומטמת באשפה והטכנאי מוצא את הטלפון הסלולרי של לוגן ליד מתקן חימום המים, אירוע הגורם לנעמי לחשוד שלוגן מנסה לשגע אותה. השניים רבים בקולניות ולוגן מכחיש שהוא מנסה לשגע את נעמי או שהוא האחד שזרק את התמונה לאשפה. באותו הלילה נחשף שישנו מישהו נוסף בבית. באחד הימים, נעמי ולוגן מגלים שמישהו פרץ לבית וערך את השולחן לארוחת ערב עם נרות, אבל המשטרה לא מוצאת דבר. השניים לא מסוגלים לשלם על לילה במלון ונאלצים להישאר בבית.

לוגן יוצר קשר עם כריס, שמסכים להעביר את הלילה על הספה בבית. באמצע הלילה כריס נעדר ולוגן מוצא אותו במכוניתו עם גרון משוסף. אדם לא מזוהה מכה את לוגן עד לאבדן הכרה, שופך עליו מים ומשאיר אותו לקפוא בחוץ ומתחיל לחפש את נעמי. נעמי נבהלת כשהיא מגלה תמונות שלה ושל לוגן ישנים בחדריהם. לאחר מכן היא מותקפת, נקשרת ומעונה. לוגן מתעורר ומגלה שמכל הטלפונים הסלולריים הוצא כרטיס הסים ולכן אין באפשרותו להתקשר למשטרה לעזרה. הוא מנסה לעזור לאמו, אבל חושב שהיא הפורץ ומתחיל לדקור אותה. נעמי מפצירה בו לברוח לפני שהיא מתעלפת. הפורץ מכניע את לוגן בקלות ומסיר את עדשות המגע מעיניו, משאיר אותו בלי יכולת לראות כמו שצריך.

לוגן בורח אל תוך היער ומתחבא, מצליח לשרוד את מזג האוויר הקפוא עד לבוקר. לוגן כמעט ומת מהיפותרמיה, אבל הפורץ מוצא אותו, חושף את עצמו וחונק אותו למוות. לאחר מכן הפורץ ממשיך לכיוון הבית הפתוח הבא.

## שחקנים
דילן מינט - לוגן.

פירסרי דלטון - נעמי.

שריף אטקינס - כריס.

פטרישיה בטון - מרת'ה.

אהרון אברהאמס - בריאן.

אדוארד אולסון - הפורץ.

קת'רין בלאקוויט - ג'ואני.

## ביקורות
הסרט קיבל דירוג של 15% באתר Rotten Tomatoes בהתבסס על 13 ביקורות, מה שנותן לסרט את הציון 2.9/10.

## קישורים חיצוניים

קטגוריה:סרטי אימה מ-2018
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:נטפליקס: סרטים
קטגוריה:סרטי 2018
מנדי הויידטס

**מנדי הויידטס** (בהולנדית: **Mandy Huydts**; נולדה ב-9 באפריל 1969) היא זמרת הולנדית.

## ביוגרפיה
הויידטס נולדה בהילברסום. היא החלה לשיר בגיל תשע במקהלת ילדים של רשת השידור הציבורית "VARA".

בשנות ה-80 התחברה לחברותיה למקהלה, ויחד הן הקימו את להקת "פריזל סיזל". ביחד עמן ייצגה את הולנד באירוויזיון 1986, והשיר של הלהקה סיים במקום ה-13. בשנת 1989 התפרקה הלהקה.

ב-1992 החלה לשמש כזמרת ליווי של הזמר רנה פרודר.

ב-1994 יצא אלבום הסולו הראשון שלה.

באירוויזיון 2010 נמנתה עם צוות השיפוט ההולנדי, ובאירוויזיון 2011 מסרה את הניקוד ההולנדי בתחרות.

היא לקחה חלק בדיבוב להולנדית של הסדרה "טוטלי ספייס" וגם דיבבה את טופז בסדרה "טרוליות".

## קישורים חיצוניים
* 

## הערות שוליים

קטגוריה:זמרות הולנדיות
קטגוריה:מדבבות הולנדיות
קטגוריה:הולנדיות שנולדו ב-1969
קטגוריה:הולנדים שנולדו ב-1969
סוזן אהו

**סוזן אהו** (בפינית: **Susan Aho**; נולדה ב-5 במרץ 1974) היא זמרת פינית.

## ביוגרפיה
אהו נולדה באספו ומגיל שלוש עשרה ניגנה באקורדיון. בשנת 1998 הצטרפה ללהקת המוזיקה העממית "ורטינה". היא למדה באקדמיית סיבליוס ומלבד להקתה, הייתה מעורבת במספר פרויקטים מוזיקליים.

בשנת 2008 ייסדה ביחד עם יוהאנה וירטאנן את הצמד "Kuunkuiskaajat" (הלוחשת לירח). 

ב-2010 זכו השניים בתחרות הלאומית לייצג את פינלנד באירוויזיון 2010. בחצי גמר האירוויזיון הן סיימו במקום ה-11, ולא עלו לגמר התחרות. 

באירוויזיון 2011 הציגה את הניקוד של פינלנד.

## קישורים חיצוניים

* 

* http://varttina.com/about/susan-aho/
* https://kuunkuiskaajatfans.wordpress.com/biography/susan-aho/

קטגוריה:ילידות 1974
קטגוריה:פינים שנולדו ב-1974
קטגוריה:זמרות פיניות
דרך הדואר הגדולה

350px|ממוזער|שמאל|מפת נתיב דרך הדואר הגדולה
[300px|ממוזער|שמאל|תמונה של קטע מדרך הדואר הגדולה, מאוסף [המוזיאון הטרופי באמסטרדם]]
**דרך הדואר הגדולה** (באינדונזית: **Jalan Raya Pos**, בהולנדית: **De Grote Postweg**) הייתה דרך ראשית באורך של כ-1,000 קילומטר, אשר השתרעה לאורך חופו הצפוני של האי ג'אווה, בעת שהשתייך למושבת איי הודו המזרחיים ההולנדיים.

הדרך נסללה בתוך שנה אחת, 1808, במהלך ימי שלטונו של הרמן וילם דנדלס  כמושל המושבה. היא נסללה בפקודתו של לואי בונפרטה, שהיה שליט ממלכת הולנד הנפוליאונית בשנות קיומה, 1806-1810. למרות שמה היא נועדה בעיקר לאפשר העברה מהירה של חיילים ואספקה לרוחב החוף הצפוני של האי, על מנת להתמודד עם אפשרות של התקפה בריטית עליו ממלזיה במהלך המלחמות הנפוליאוניות בינה לבין צרפת. בחלקו המערבי של האי השתרעה הדרך בפנים הארץ על מנת לעקוף מכשולים טבעיים ליד קו החוף.

המצב הכספי של המושבה היה דחוק, והמושל בג'אווה התמודד גם עם התקוממויות מקומיות ביישובים באנטן  ו שבחוף הצפוני. בעקבות זאת החליט המושל דנדלס לסלול את הדרך באמצעות העבדת עובדי כפייה מקומיים. תנאי העבודה הקשים הביאו למותם של רבים מהם (ההערכה הגבוהה ביותר נקבה במספר של 12,000 מתים).

סלילת הדרך לא מנעה בסופו של דבר את פלישת הבריטים לג'אווה, והם שלטו בה בשנים 1811-1814.

הדרך היוותה עורק תחבורה חשוב באי במהלך המאה ה-19 ולאחריה. היא חיברה בין רוב עריה החשובות של ג'אווה, וביניהן בטאוויה (היום ג'קרטה), סמרנג וסורביה. קיומה גם תרם להתפתחותן של ערים נוספות ששכנו לצידה, וביניהן באנדונג.

דרך החוף הצפונית של ג'אווה, אחד הכבישים הראשיים של האי, שאורכו 1,430 קילומטר, משתרעת כיום על פני מרבית התוואי המקורי של דרך הדואר הגדולה. באתרים מסוימים באי מצויים קטעים מן הדרך המקורית.

## קישורים חיצוניים

* מאמר על דרך הדואר הגדולה מאתר אוניברסיטת ליידן, באתר Internet Archive 
* דרך הדואר הגדולה, באתר ויקימסע 
* על הציור "דרך הדואר הגדולה" (1828) מאת אוגוסט אנטואן ג'וזף פאיין, באתר הרייקסמוזיאום

קטגוריה:דרכים וכבישים
קטגוריה:ג'אווה
קטגוריה:אינדונזיה: תחבורה
קטגוריה:האימפריה ההולנדית
קטגוריה:עבודת כפייה